La secretària tècnica de la Comissió relaciona les reclamacions que han tingut entrada des del darrer Ple en què es va donar compte de l'activitat setmanal que havia estat el de 14 de febrer, i que són les reclamacions a les quals els corresponen els números des del 150/2020 fins a la 158/2020.
S'incorpora a l'ordre del dia la Proposta d'Acord 482/2019/PS, de 27 de febrer de 2020, per a requerir la incoació del procediment sancionador en relació amb l'incompliment de la Resolució 482/2019, de 8 d'agost.
Proposta d'Acord 482/2019/PS, de 27 de febrer de 2020, per a requerir la incoació del procediment sancionador en relació amb l'incompliment de la Resolució 482/2019, de 8 d'agost.
La ponent de la Proposta d'Acord exposa que cal procedir a tramitar l'Acord perquè l'incompliment és persistent, l'Ajuntament de Tortosa no ha donat mai resposta a les comunicacions ni als requeriments que la Comissió li ha fet arribar perquè executi la Resolució de referència i lliuri a la persona reclamant la informació reclamada, de manera que concorren tots els pressupòstis perquè la Comissió requereixi la incoació del procediment sancionador.
El senyor Mir proposa una matisació al text de la Proposta d'acord que s'intorduirà al text definitiu.
Es donen per llegides les actes de les sessions dels dies 14 i 20 de febrer de 2020, corresponents a les sessions setena i vuitena del Ple de 2020.
Proposta de resolució de finalització de la Reclamació 643/2019 per acord de mediació
El senyor Josep Mir, ponent de la Proposta de resolució de finalització de la Reclamació 643/2019 per acord de mediació, formulada contra el Departament de Polítiques Digitals i Administració Pública de la Generalitat de Catalunya i que té per objecte l'accés a informació relativa a dades diverses sobre el personal eventual i càrrecs de lliure nomenament, exposa quin és el contingut de l'acord de mediació assolit per les parts i que s'adjunta al text de la resolució.
Es proposen esmenes tècniques al text que s'introduiran a la resolució definitiva.
Proposta de resolució d'estimació parcial de la Reclamació 804/2019
El senyor Josep Mir, ponent de la Proposta d'estimació parcial de la Reclamació 804/2019, formulada contra el Departament de Treball, Afers Socials i Famílies de la Generalitat de Catalunya, en el marc de la qual es reclama l'accés a les sancions a residències de gent gran, durant 4 anys, exposa la complexa tramitació que ha tingut lloc en aquest procediment, que té més de 200 terceres parts afectades, les residències que han estat sancionades en aquest període sol·licitat, i el contingut de la proposta de resolució d'estimació parcial, que analitza els diferents límits interessos afectats per a difusió d'aquesta informació.
El ponent detalla el contingut de les al·legacions de les més de 90 residències que han formulat al·legacions i altres elements que planteja aquest expedient.
La senyora Elisabet Samarra formula esmenes a la Proposta que el ponent introduirà al text definitiu.
Es considera convenient destacar aquesta resolució al web de la Comissió.
Proposta de resolució de finalització de la Reclamació 806/2019 per acord de mediació
El senyor Josep Mir, ponent de la Proposta de resolució de finalització de la Reclamació 806/2019 per acord de mediació, formulada contra la Secretària de Salut Pública del Departament de Salut de la Generalitat de Catalunya i relativa a l'accés a infomació sobre les inspeccions sanitàries a locals d'alimentació, exposa el desenvolupament de la tramitació del procediment de reclamació i els termes assolits per les parts a l'acord de mediació, que permet la finalització del procediment.
Es proposa destacar aquesta resolució al web de la Comissió.
Proposta de resolució de finalització de la Reclamació 814/2019 per desistiment
El senyor Josep Mir, ponent de la Proposta de resolució de finalització de la Reclamació 814/2019 per desistiment, interposada contra el Departament d'Agricultura, Ramaderia, Pesca i Alimentació de la Generalitat de Catalunya, i que té per objecte l'accés a informació sobre l'inventari de boscos singulars de Catalunya, informa que s'ha de considerar desistida la persona reclamant del procediment perquè no ha continuat amb les actuacions que li eren requerides des de la Comissió per poder celebrar la sessió de mediació, i la seva actitud de desinterès respecte el procediment s'ha de llegir com un desistiment de facto de la reclamació.
Es considera oportú destacar aquesta resolució al web de la Comissió.
Proposta de resolució de finalització de la Reclamació 841/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 841/2019 per pèrdua d'objecte, formulada contra l'Ajuntament de Pallejà, en el marc de la qual es reclama informació relativa al servei de bus i sobre els pressupostos i les factures d'actuacions diverses, informa de les actuacions que s'han dut a terme durant la tramitació del procediment, de la resposta que ha facilitat de forma extemporània l'Ajuntament a l'entitat reclamant i que proposa deixar oberta la fase de seguiment de l'execució de la resolució per garantir l'efectivitat de l'accés.
Proposta de resolució de finalització de la Reclamació 30/2020 per pèrdua d'objecte
El senyor Josep Mir, ponent de la Proposta de finalització de la Reclamació 30/2020 per pèrdua d'objecte, interposada contra l'Ajuntament del Vendrell i relativa a l'accés a la resposta de la Unitat de carreteres als accessos a l'hospital, relaciona les actuacions que han tingut lloc durant la tramitació del procediment i que permeten finalitzar la reclamació per pèrdua sobrevinguda del seu objecte, perquè l'Ajuntament ha estimat extemporàniament el dret d'accés de l'entitat reclant.
Proposta de resolució d'estimació de la Reclamació 36/2019
La senyora Elisabet Samarra, ponent de la Proposta de resolució d'estimació de la Reclamació 36/2020, formulada contra l'Ajuntament de Sabadell, en el marc de la qual es reclama accés a la còpia d'un expedient de constrenyiment, assenyala que es proposa que es retiri de l'ordre del dia, atès que es considera convenient ultimar actuacions en el procediment.
Proposta de resolució d'estimació parcial de la Reclamació 49/2019
La senyora Elisabet Samarra, ponent de la Proposta de resolució d'estimació parcial de la Reclamació 49/2020, formulada contra la Diputació de Lleida i que té per objecte l'accés a informació relativa a l'informe justificatiu de la puntuació de l'entrevista curricular de tots els aspirants d'un procés de selecció, assenyala que es proposa que es retiri de l'ordre del dia, atès que s'han rebut noves actuacions que han de ser objecte d'anàlisi per veure la seva incidència en la Proposta de resolució formulada.
Proposta de resolució d'estimació de la Reclamació 66/2020
La senyora Elisabet Samarra, ponent de la Proposta de resolució d'estimació de la Reclamació 66/2020, interposada contra l'Ajuntament de Gavà i relativa a l'accés a informació sobre els Informes de Secretaria i d'Intervenció del 2019, analitza de forma conjunta aquesta Proposta i les que son objecte dels punts dotzè i tretzè del present ordre del dia, expedients plantejats entre les mateixes parts, l'Ajuntament de Gavà i un dels grups municipals del consistori.
La ponent exposa els antecedents i les actuacions dutes a terme per l'Ajuntament, la informació sol·licitada, que en el cas de la Reclamació 67/2020 és la còpia digital dels projectes bàsic i executiu de remodelació de dos parcs infantils; costos de redacció i de direcció d'obra i còpia del PEM i en el cas de la Reclamació 69/2020, és a còpia digital dels pojectes bàsic i executiu de restauració de les façanes i les cobertes del Museu de la Torre Lluch, així com el PEM, i la motivació del sentit estimatori de les Propostes de resolució, a favor del reconeixement del dret d'accés del grup municipal reclamant a la informació pública.
Proposta de resolució d'estimació de la Reclamació 67/2020
Proposta de resolució d'estimació de la Reclamació 69/2020
Proposta de resolució de finalització de la Reclamació 70/2020 per pèrdua d'objecte
El senyor Josep Mir, ponent de la Proposta de finalització de la Reclamació 70/2020 per pèrdua d'objecte, formulada contra l'Ajuntament de Lleida i relativa a l'accés a la còpia d'un informe tècnic, exposa les actuacions que han tingut lloc i que s'ha confirmat recentment l'accés a la informació per la part reclamant, fet que motiva una esmena en els antecedents i en el fonament que deixava obert el seguiment de l'execució de la resolució.
Proposta de resolució de finalització de la Reclamació 72/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 72/2020 per pèrdua d'objecte, interposada contra l'Ajuntament de Barcelona i que té per objecte l'accés a l'import de diverses obres relacionades amb l'accessibilitat, informa sobre la informació sol·licitada i l'accés ofert a la persona reclamant per l'Ajuntament de Barcelona, elements que fonamenten la pèrdua sobrevinguda de l'objecte de la reclamació.
Proposta de resolució de finalització de les Reclamacions 73/2020 i 95/2020 per desistiment (acumulades)
El senyor Josep Mir, ponent de la Proposta de resolució de finalització de les Reclamacions 73 i 95/2020 per desistiment, formulades contra l'Ajuntament de Tarragona i l'Empresa de Serveis i Promocions d'Iniciatives Municipals (ESPIMSA), en el marc de les quals es reclama accés al certificat d'homologació dels edificis de confinament al mercat ambulant de Bonavista, exposa que correspon finalitzar ambdues reclamacions per desistiment exprés de la persona reclamant, i de forma acumulada, atès que tenien un objecte coincident.
Proposta de resolució de desestimació parcial de la Reclamació 91/2020
El senyor Josep Mir, ponent de la Proposta de resolució de desestimació parcial de la Reclamació 91/2020, interposada contra el Departament de Treball, Afers Socials i Families de la Generalitat de Catalunya i que té per objecte l'accés a informació sobre la data d'una reunió del Consell de Promoció de l'Accessibilitat, exposa que correspon desestimar parcialment la reclamació, perquè l'accés a l'acta de la reunió ja es va resoldre que no es podia admetre perquè estava encara en fase d'esborrany atès que encara no havia estat aprovada i finalitzar per pèrdua pérdida sobrevenida de la resta de l'objecte de la reclamació, atès que durant la tramitació del procediment de reclamació, s'ha donat resposta a la informació que mancava.
Es proposa plasmar corresponentment el sentit de la resolució definitiva amb aquesta correcció tècnica.